fi nl ca en de tr af de nl en nl af nl nl af fr nl de nl nl af da af pl fr es nl af it nl en nl nl nl nl af af en en en nl nl en nl af af af en en en oc nl en nl en en en en en en en af nl en af nl af af af nl af nl en nb nl en nl af af en en en en en en en nl nl en nl nl nl da nl en en nl nl en af af nl en en en nl en af af en nl nl fi af en nl nl af en en af nl en nl af af nds en en en en nl ro en af af en nl ro en af en da en als de nl nl de af en af da af fi nl nl fi fr nl en nl de en fy fy de en en af
Onlangse nuusberigte - vir meer berigte klik op die skakels onder Nuusberigte - Kwartaal.
Twee van Laer Volkskool se swemmers het deelgeneem aan die Top 8 Gala op 18 Maart 2017.
Marlien Crewe-Brown en Hugo Botha slaag albei daarin om medaljes los te swem.
Die uitslae is as volg:
Marlien behaal ‘n 3de plek in vlinderslag, 2de plek in borsslag en 5de plek in rugslag.
Hugo behaal ‘n 3de plek in vlinderslag. Hy verbeter sy tyd met 10 sekondes.
Baie geluk aan hierdie twee swemmers.
Alwyn van Jaarsveld het die naweek van 18 en 19 Maart deelgeneem aan die Oos-Kaap Ope Kleitekenskiet Kampioenskappe te Port Elizabeth.  Skuts van regoor Suid-Afrika het deelgeneem.
Alwyn het deelgeneem aan die "Skeet"- dissipline met 'n 12-boor haelgeweer.  Hy kry 1ste plek (goud) in die "junior" afdeling vir onder 18 skuts.  Algeheel (insluitend senior skuts), kom hy 7de.
Op 11 Maart het Marlien Crewe-Brown aan die Level 1 Inter-Regional Gala in Port Elizabeth gaan deelneem en die volgende uitslae behaal: 3 eerste plekke en 2 tweede plekke.  Baie geluk!
Die volgende twee Laer Volkskool atlete het uitstekend gevaar tydens die pas afgelope Oos-Kaap
Atletiekkampioenskappe wat op 3 en 4 Maart 2017 op Cradock plaasgevind het.
Danita du Plessis (Dogters o.12) ontvang twee silwer medaljes vir onderskeidelik hekkies 75m en Hekkies
150m, en ‘n bronsmedalje vir Gewigstoot.
JJ Theron (Seuns o.12) ontvang ‘n silwer medalje vir Gewigstoot.
Danita is ook opgeneem in die Oos-Kaap Atletiekspan en sal op 24, 25 Maart 2017 aan die SA
Kampioenskappe op Potchefstroom in die Hekkies 150m vir dogters o.12 deelneem.
Baie geluk aan hierdie twee atlete met julle puik prestasies!
Swem - Karoogala vir Laerskole
Donderdag, 2 Maart, is die jaarlikse Karoogala by HVS se swembad gehou.
Laer Volkskool het baie goed gevaar ten spyte van menige onttrekkings.  Marlien Crewe-Brown het die Victrix Ludorum vir die Laerskool dogters gewen.
Laer Volkskool eindig 3de in die Laerskool afdeling.
Op Dinsdag, 28 Februarie 2017 het die OP Platteland Tennisspan teen Albanie en Distrikte kragte gemeet op Grahamstad.
Die o.10, o.12 en o.14 uitslae is as volg:
o.10 Seuns wen 8 – 1 Dogters wen 9 – 0 Gemeng wen 6 - 0 OPP wen 23 – 1
o.12 Seuns wen 15 – 12 Dogters wen 27 – 0 Gemeng wen 4 – 2 OPP wen 46 – 14
o.14 Seuns verloor 12 – 15 Dogters wen 21 – 6 Gemeng wen 5 – 1 OPP wen 38 -22
Die afgelope naweek het 82 van Hoër en Laer Volkskool se Landsdieners ‘n kamp op Hartenbos bygewoon. Dit was ‘n groot lekkerte om self tente op te slaan en alles binne in die tent leefbaar en slaapbaar te maak. Vrydagaand het hulle op die strand met kerse die 4 liefdes van Landsdiens uitgebeeld: Liefde vir die Skepper, Liefde vir jou naaste, Liefde vir die natuur en Liefde vir arbeid. Ongelukkig wou die wind nie so lekker saamspeel nie.
Saterdag het ons ‘n besoek aan Wilgewandel op Oudtshoorn gebring. Daar het die Landsdieners ‘n geleentheid gekry om vir ‘n uur soos die San-mense van ouds te leef. ‘n Baie leersame besoek aan die Kango Grotte is ook gebring. Saterdagaand was almal pootuit en na ‘n lekker braai en handwerk, is almal bed toe.
Sondag het almal riviermond toe gegaan en die 4 liefdes is toe met sand en sandkastele uitgebeeld. Daarna is Diaz Waterworld besoek en daar kon almal na hartelus baljaar voordat ons weer die lang pad huis toe aangedurf het.
Die o.10 seuns, 1ste seunsspan en 1ste dogtersspan van Laer Volkskool het op Donderdag, 16 Februarie 2017 teen Laerskool Gill op Somerset-Oos gaan kragte meet.
Al die spelers sou elk ‘n enkel en ‘n dubbel wedstryd speel, maar heerlike reën het egter uitgesak en al die dubbelwedstryde kon nie voltooi word nie.
Die uitslae was as volg:
SPAN WEN / VERLOOR PUNTE
o.10 seuns Wen 4-1
1ste Dogters Wen 5-1
1ste Seuns Wen 8-0
TENNISWEDSTRYD: OPP VS ALBANIE EN DISTRIKTE
Ons wens al ons OPP tennisspelers wat Dinsdag, 28 Februarie 2017 op Grahamstaed teen Albanie en Distrikte speel,
alle sterkte toe.f het.
Laer Volkskool se eerste en tweede spanne het Maandag, 27 Februarie 2017, teen Cradock skaak gespeel. Die uitslae is as volg:
Die eerste span wen 12 - 0
Die tweede span wen 10 - 2
Hier by Laer Volkskool het ons karakterbouprogram begin wat bestaan uit ses pilare. Die eerste pilaar is “omgee”.  Mnr Joubert, die skoolhoof, het met die leerlinge gepraat oor omgee. Daarna het die hoofleiers, Louis van den Berg en Chloé Stannard, en onderhoofleiers, Ruan Deysel en Annelie Viljoen, die rooi materiaal wat “omgee” beteken om die bome voor die skool gebind.
Die ander pilare is betroubaarheid, respek, verantwoordelikheid, regverdigheid en burgerskap.  Elke 5-6 weke sal een van die pilare die tema vorm. Sodoende sal op elke pilaar gefokus word deur die loop van die jaar.
Baie geluk aan die volgende LVS atlete wat in die Camdeboo Munisipaliteit Atletiekspan opgeneem is. Hulle sal op 17 Februarie 2017 aan die Sarah Baartman Atletiekbyeenkoms by die Westbourne Oval in Port Elizabeth deelneem. Ons wil hulle baie sterkte toewens.
1. Curwin Niemand Seuns o.10 80m, 100m
2. Juninho De Boer Seuns o.11 80m
3. Ceano Fourie Seuns o.12 Verspring, 100m, 150m
4. JJ Theron Seuns o.12 Gewigstoot
5. Johandré Groenewald Seuns o.12 Gewigstoot
6. Ashwill Swartz Seuns o.12 Hoogspring
7. PJ De Goede Seuns o.13 Hoogspring
8. GP Borcherds Seuns o.13 Gewigstoot
9. Saré Viljoen Dogters o.10 Verspring
10. Malandri Lombard Dogters o.12 150m
11. Danita Du Plessis Dogters o.12 Gewigstoot
12. Chloé Stannard Dogters o.13 Verspring, 800m
13. Annelie Viljoen Dogters o.13 Gewigstoot
14. Robyn Koetaan Dogters o.13 100m, 200m
Atlete wat in spiesgooi en hekkies items deelneem gaan direk vanaf skoolvlak na die Sarah Baartman
byeenkoms. Ons wil hierdie atlete ook sterkte toewens.
A. Hekkies Laer Volkskool
1. Danita Du Plessis Dogters o.12 75m, 150m
2 Anishka Luiters Dogters o.11 70m
3. Temzynne Juries Dogters o.11 70m
4. Lliam Van Heerden Seuns o.13 80m, 200m
5. Pieter Van der Merwe Seuns o.11 75m
6. Sarah Jacobs Dogters o.10 70m
7. Lua Bouwer Dogters o.10 70m
B. Spiesgooi Laer Volkskool
1. JJ Theron Seuns o.12 Spiesgooi
Kopiereg © 2016 - Alle Regte Voorbehou - Laer Volkskool Graaff-Reinet